Nebelio mūšis

Nebelio mūšis – 1262 m. rudenį įvykusios kautynės tarp Lietuvos karalystės ir Haličo-Voluinės kunigaikštystės kariuomenių.

Lietuvos karaliaus Mindaugo karvedžio Gaudižodo Tiudjominaičio vedama kariuomenė nusiaubė Melnicos (pagal kitą versiją – Melniko) apylinkes Voluinėje ir paėmė daug belaisvių.Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121), p. 157–188.

Vladimiro kunigaikštis Vasilkas grįžtančius lietuvius pavijo prie Nebelio pilies (į pietvakarius nuo Pinsko). Lietuviai išsirikiavo trimis eilėmis prie ežero ir stojo į mūšį su persekiotojais, bet jų gynyba buvo pralaužta ir kariuomenė ėmė bėgti, patirdama didelių nuostolių nuo persekiotojų; dalis prigėrė ežere.

Anot Haličo-Volynės metraščio, „išmušė juos visus, ir neliko iš jų nė vieno.“Ипатьевская летопись. Полное собрание русских летописей. Т. 2., p. 855–856.Raulinaitis, Zigmas. Lietuvos raiteliai. Kn.  3: Karaliaus karai (XIII amžiaus vidurys, Mindaugo laikai)., p. 242–244.

 Šaltiniai 

 (LT) Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121).
 (RU) Ипатьевская летопись. Полное собрание русских летописей. Т. 2. Санкт Петербург, 1908.
 (LT) Raulinaitis, Zigmas. Lietuvos raiteliai. Kn.  3: Karaliaus karai (XIII amžiaus vidurys, Mindaugo laikai). Brooklyn: Karys, 1990.

 Išnašos 

Kategorija:LDK mūšiai
Kategorija:Mūšiai Baltarusijos teritorijoje
Kategorija:Haličo-Voluinės kunigaikštystė